Zhantas/Cleaned-Uzbek_Wikipedia huggingface dataset:
Məmmədbəyli maqbarasi

Mammadbeyli maqbarasi yoki Yahyo ibn Muhammad al-Haj maqbarasi XIV asrga oid maqbara boʻlib, Ozarbayjonning Zangilon tumanidagi Məmmədbəyli qishlogʻi tepaligida joylashgan.

 Tarixi 
Maqbara 1305-yilda meʼmor Ali Majid ad-Din tomonidan Buyuk Ipak yoʻlida qurilgan. 1975-yilda maqbaraning yer osti qismida qazishma ishlari olib borilgan va natijada u yerdan bir qabr topilgan.

 Arxitekturasi 
Maqbara toʻrtburchak shaklda qurilgan boʻlib, 2,95x3,30 metr oʻchamga ega. Qabrga kirish qismi uning gʻarbiy tomonida joylashgan. Eshik kengligi 76 sm, balandligi esa 88 sm. Islom dini qoidalariga koʻra, maqbaraga kirish qismi 1,20 metrdan oshmasligi kerak. Oʻrta asrlarda bunday maqbaralar, odatda, feodal zodagonlar va taniqli kishilar qabrlari ustiga qurilgan. Hozirda maqbaraning ustki tomoni biroz buzilgan. Sakkiz qirrali prizma shaklida qurilgan maqbaraning tepa qismi piramida shaklidagi peshtoq bilan toʻldirilgan.

Maqbara devorlari ichki va tashqi tomondan mustahkam qilib toshlar bilan qoplangan. Maqbara ichidagi qabr ichki tomondan toʻrtburchak shaklga ega.

Maqbara eshigining kirish qismida arab tilida ligature (biror narsani mahkam bogʻlash uchun ishlatiladigan narsa) mavjud boʻlib, unda shunday yozilgan: „Men – Yahyo ibn Muhammad al-Haj, bu binoning egasi, Alloh taoloning marhamatiga muhtoj zaif bandaman va Ali Majididdinga 704-yilning Ramazon oyida ushbu binoni qurishni taklif qildim“ (28.III-27.IV.1305). Shuningdek, ligaturening boshida Qur’on oyatlari ham mavjud.

 Galereya 

 

Turkum:Islom arxitekturasi
Turkum:Ozarbayjonning sayyohlik joylari
Turkum:Ozarbayjonda maqbaralar
Turkum:Koordinatalar Vikimaʼlumotlarda
Aziza Begmatova

Aziza Begmatova (asl ismi: Azza; 1943-yil 7-sentyabr, Surxondaryo viloyati, OʻzSSR) – oʻzbek teatr va kino aktrisasi, Oʻzbekistonda xizmat koʻrsatgan artist (1998), Oʻzbekiston xalq artisti (2006).

 Hayoti 
Azza (Aziza) Begmatova 1943-yil 7-sentyabrda Surxondaryo viloyatida tugʻilgan. Aktrisaning bolaligi urush yillariga toʻgʻri kelgani uchun u bolalar uyida katta boʻlgan. Maktabni tamomlagach Toshkent teatr va rassomchilik san’ati institutida tahsil olgan. Professional faoliyatini Abror Xidoyatov nomidagi Oʻzbek davlat drama tearida boshlagan. U nafaqat oʻzbek kinosida balki bir nechta rus filmlarida ham suratga tushgan. Aktrisa oʻzbek tomoshabinlariga „Checha“ nomli spektaklidagi Checha obrazi orqali tanilgani sababli koʻpchilik oʻzbek tomoshabinlariga „Checha“ nomi bilan tanilgan. Uning ishtirokida 50 dan ortiq kinofilmlar va spektakllar qoʻyilgan. Aziza Begmatova oʻzbek onalari va buvilari rollarini katta mahorat bilan ijro etadi.

 Filmografiyasi 
+Suratgan tushgan filmlar roʻyxatiYilNomiObrazIzoh2007VijdonSafsan loʻli rolida

 Mukofotlari 

 Oʻzbekistonda xizmat koʻrsatgan artist (1998);
 Oʻzbekiston xalq artisti (2006);
 Mehnat shuhrati ordeni (2006);
 Yilning eng yaxshi ijodkori, Ofarin mukofotlari hamda Madaniyat va sanʼat fidokori koʻkrak nishoni.

 

Turkum:Oʻzbekiston xalq artistlari
Turkum:Ofarin mukofoti laureatlari
Parvina bank

Parvina Bank – 1994-yilda tashkil etilgan xususiy yopiq bank. 2009-yilda oʻz faoliyatini toʻxtatgan. Bank „Parvina“ moliyaviy va savdo kompaniyasining (Samarqand) tarkibiga kirar edi.

 Tarixi 
"PARVINABANK" xususiy aksiyadorlik-tijorat banki. 1994-yil 10-mayda tashkil topgan. Boshqaruvi Samarqand shahrida joylashgan. Toshkent va Buxoro shahrida filiallari bor. Mijozlarga fond birjasida xizmat koʻrsatish, davlat gʻaznasi majburiyatlari bozorida dilerlik va fond birjasida brokerlik xizmatlarini koʻrsatish, qimmatli qogʻozlarni muomalaga chiqarish, davlatlararo pul oʻtkazish, koʻchirish operatsiyalari va boshqa xizmatlarni amalga oshirgan. Bank respublikada kichik va oʻrta biznesni qoʻllab-quvvatlash hamda rivojlantirishda ishtirok etgan.

 Nizom jamgʻarmasi 

Bankning Nizom jamgʻarmasi 1 mlrd soʻmni, zaxira jamgʻarmasi 230,4 mln soʻmni tashkil qilgan. Bank tomonidan berilgan kreditlar miqdori 4,1 mlrd. soʻm; koʻrilgan yillik foyda 187,5 mln. soʻm edi. 2002-yil holatiga koʻra bankning jami aktivlari 16,3 mlrd. soʻm ediOʻzME. Birinchi jild. Toshkent, 2000-yil.

 Yopilishi 

2008-yilning iyul oyida, regulyator Parvina Bankdan chet el valyutasida operatsiyalarni amalga oshirish uchun umumiy litsenziyasini qaytarib oladi. 2009-yilning boshida esa bank qonunchilik talablarini buzilganligi uchun uning bank faoliyatini amalga oshirish huquqi bekor qilinadi.

 

Turkum:Oʻzbekiston banklari
Turkum:Samarqand
Dubay iqtisodiyoti

Dubay iqtisodiyoti 2022-yil holatiga koʻra, yalpi ichki mahsulot aholi jon boshiga 46,665 AQSh dollarini tashkil etadi. Tani Bin Ahmad Al Zeyudi BAAning tashqi savdo vaziri, davlatning 10 yil ichidagi noneft savdosi 16,14 trillion Dhs (4,4 trillion dollar)ni tashkil qilganini maʼlum qildi. BAAning yalpi ichki mahsuloti 2021-yilda 407 milliard dollardan 2022-yilda 440 milliard dollarga va 2023-yilda 467 milliard dollarga koʻtarildi. Xuddi shunday, aholi jon boshiga yalpi ichki mahsulot ham 2021-yilda 43 868 dollardan 2022-yilda 46 665 dollarga va 2023-yilda 48 822 dollargacha oshdi.

Oldin Dubay yalpi ichki mahsulotining 50% ni tashkil etgan neft qazib olish bugungi kunda mamlakat iqtisodiyotining 1% dan kamrogʻini tashkil etmoqda. 2018-yilda ulgurji va chakana savdo umumiy yalpi ichki mahsulotning 26 foizini tashkil etdi; transport va logistika 12%; bank, sugʻurta faoliyati va bozorlar 10%; ishlab chiqarish 9%; koʻchmas mulk 7%; qurilish 6%; turizm esa 5% ni tashkil qilganReport 2019 , Government of DubaiRecent Developments in Dubai’s Economy , Dubai Economic Report 2019, Government of Dubai, p. 30.

 

 
 
 UAE Banking Digest
Futbol boʻyicha 2023-yilgi Osiyo kubogi finali

2023-yilgi AFC Osiyo kubogi finali 2023-yilgi Osiyo kubogi gʻolibini aniqlaydigan futbol oʻyini. Navbatdagi final oʻyini Osiyo Futbol Konfederatsiyasiga aʼzo assotsiatsiyalarning erkaklar terma jamoalari oʻrtasida toʻrt yilda bir marta oʻtkaziladigan AFC Osiyo kubogi musobaqasining 18-finali hisoblanadi. Uchrashuv 2024-yil 10-fevral kuni Qatarning Lusail stadionida, birinchi marta finalchi Iordaniya va mezbon mamlakat, hamda amaldagi chempion Qatar oʻrtasida boʻlib oʻtdi.

Qatar Iordaniyaga qarshi 3:1 hisobidagi gʻalabadan soʻng, Akram Afifning penaltilar seriyasidagi xet-triki evaziga chempionlikni muvaffaqiyatli himoya qildi va 2004-yilda Yaponiyadan keyin Osiyo Kubogini saqlab qolgan birinchi jamoaga aylandi.

 Finalga yoʻl 

Gʻolib SF1 BosqichlarGʻolib SF2 Raqiblar Natija Guruh bosqichi Raqiblar Natija 4–0Match 1 3–0 2–2Match 2 1–0 0–1Match 3 1–0E guruhi uchinchi oʻrinYakuniy holatA guruhi Gʻolib Raqiblar Natija Pley off bosqichi Raqiblar Natija 3–21/8 final 2–1 1–0Chorak-final 1–1 2–0Yarim-final 3–2

 Oʻyin 

 Xulosa 

 Tafsilotlar 

 GK 1 Yazeed Abulaila CB 3 Abdallah NasibCB 5 Yazan Al-ArabCB 17Salem Al-Ajalin RM 23Ihsan Haddad (c)CM 21Nizar Al-RashdanCM 8 Noor Al-RawabdehLM 13Mahmoud Al-Mardi RF 10Musa Al-TaamariCF 11Yazan Al-Naimat LF 9 Ali Olwan Zahira:MF 18Saleh Rateb MF 25Anas Al-Awadat Murabbiy: Hussein Ammouta GK 22Meshaal Barsham CB 5 Tarek SalmanCB 3 Al-Mahdi Ali Mukhtar CB 12Lucas MendesRM 9 Yusuf Abdurisag CM 24Jassem Gaber CM 20Ahmed FatehiCM 10Hassan Al-Haydos (c) LM 4 Mohammed WaadCF 19Almoez AliCF 11Akram AfifZahira:MF 8 Ali Assadalla MF 6 Abdulaziz Hatem FW 17Ismaeel Mohammad DF 16Boualem Khoukhi Murabbiy: Tintín Márquez

Uchrashuvning eng yaxshi futbolchisi:
Akram Afif (Qatar)

Yordamchi hakamlar:
Zhou Fei (Xitoy)
Zhang Cheng (Xitoy)
Toʻrtinchi hakam:
Ilgiz Tantashev (Oʻzbekiston)
Zaxira hakami yordamchisi:
Andrey Tsapenko (Oʻzbekiston)
Video yordamchi hakam:
Fu Ming (Xitoy)
Video yordamchi hakamlar yordamchisi:
Jumpei Iida (Yaponiya)
|}Oʻyin qoidalari
 90 daqiqa.
 Agar kerak boʻlsa, 30 daqiqa qoʻshimcha vaqt.
 Agar hisoblar teng boʻlsa, penaltilar seriyasi.
 Maksimal beshta almashtirish, qoʻshimcha vaqtda oltinchisiga ruxsat beriladi.

 Yana qarang 
 AFC Osiyo Kubogi finallari roʻyxati

 

 
 

Final
Turkum:AFC Osiyo Kubogi finallari
Lay Ching‑de

Lay Ching-de (1959-yil 6-oktyabr) — tayvanlik siyosatchi va davlat arbobi, 2024-yildagi prezidentlik saylovlarida gʻalaba qozonib, Xitoy Respublikasi Prezidenti etib saylangan.
Mangʻishloq uyezdi

Mangʻishloq uyezdi – 1882—1920-yillarda mavjud boʻlgan Chor Rossiyasining Kaspiyorti viloyati tarkibidagi maʼmuriy-hududiy birligi. Uyezd markazi – Fort-Shevchenko shahri.

 Tarixi va maʼmuriy-hududiy boʻlinishi 
1920-yil yanvar holatida uyezd 10 boʻlisdan tashkil topgan: 1-Boʻzachi, 2-Boʻzachi, 3-Boʻzachi, Jemeyev, 1-Mangʻishloq, 2-Mangʻishloq, Raimberdi, Turkman-Aday, Turkman, Tupqaragʻan.

1920-yil iyun oyida Mangʻishloq uyezdi Krasnovodsk uyezdining 4- va 5-Aday volostlari bilan birgalikda Aday uyezdini tuzdi va oʻsha yilning oktyabr oyida Qirgʻiz (Qozoq) ASSRga oʻtkazildi.

Aholisi
1897-yilgi aholini roʻyxatga olish maʼlumotlariga koʻra, uyezdda 68,6 ming kishi yashagan. Shu jumladan qozoqlar – 93,1%; turkmanlar – 4,0%; ruslar – 2,6%. Aleksandrovsk qal’asida 895 kishi yashaganДемоскоп Weekly — Приложение. Справочник статистических показателей.

 

Turkum:Kaspiyorti viloyati uyezdlari
Turkum:Mangʻistau viloyati tarixi
Husiylar

Husiylar , boshqacha nomi „Ansorulloh“  – Yamanda faoliyat yurituvchi shia Zaydiylari (jarudiylar) jamoasining harbiylashtirilgan guruhi. 2004-yilda Yaman hukumatiga qarshi qurolli qoʻzgʻolon koʻtarib, mamlakat janubidagi ayrim hududlarni asta-sekin nazoratga oldi. Husiylar 2011-yilgi Yaman inqilobida ishtirok etgan, natijada prezident Ali Abdulloh Solih isteʼfoga chiqqan edi.

2015-yilda Yaman poytaxti Sano bosib olinib, Inqilobiy kengash tuzilgan edi. Kengash Yamanda amalda hukmron tashkilotga aylandi. Inqilobiy kengash raisi Muhammad Ali al-Husiy edi. Uning Yaman ustidan hokimiyatining qonuniyligi BMT, AQSh va Fors koʻrfazi davlatlari kengashi tomonidan tan olinmagan.

Husiylar harbiy va moliyaviy yordamni Eron va uning Hizbulloh partiyasidagi ittifoqchilaridan yashirgan deb taxmin qilinadi.

Guruh 2004-yil sentyabrida Yaman armiyasi tomonidan oʻldirilgan Husayn al-Husiy sharafiga nomlanganGusterin P. V. Yemenskaya respublika i eyo goroda. M., 2006, s. 57..

 

Turkum:Husiylar
Turkum:Anti-anarxizm
Marv uyezdi

thumb|290 px|Murgʻob mulkida (1913-yil)
Marv uyezdi (1890-yilgacha Marv okrugi) – 1884—1925-yillarda mavjud boʻlgan Kaspiyorti viloyati, Turkman viloyati va Turkmaniston SSR tarkibidagi maʼmuriy-hududiy birligi. Uyezd markazi – Marv shahri.

 Tarixi va maʼmuriy-hududiy boʻlinishi 
Kaspiyorti (1921-yildan Turkman) viloyati tarkibidagi Marv okrugi 1884-yilda Rossiyaning yangidan bosib olingan hududlarida tashkil qilingan. 1890-yilda okrug Marv uyezdi shaklida qayta tashkil etiladi va pristavlikka boʻlingan: Iolatan, Pendin va Saraxs. 1891-yilda Saraxs pristavligi Tajan uyezdiga oʻtkaziladi. 1917-yilda pristavlik uchastka komissarligi deb atala boshlaydi. Oʻsha yilning oxirida Murgʻob mulki (bungacha imperatorga tegishli boʻlgan) Bayramali uchastka komissarligi shaklida uyezdga qoʻshib olinadi.

1919-yilda uchastka komissarligi tugatiladi. Marv uyezdida 6 ta tuman tashkil etiladi:

 Bayramali (markazi – Bayramali);
 Iolotan (markazi – Iolotan);
 Kushka ((markazi – Kushka);
 Taxtabozor (Pendin) (markazi – Taxtabozor);
 Toʻxtamish.

1920-yil aprelda tumanlar boʻlislar shaklida qayta tashkil etiladi. 1920-yil avgustdan oktyabrgacha Kushka va Taxtabozor boʻlislarini oʻz ichiga olgan Kushka tumani vaqtinchalik Marv uyezdidan chiqib ketadi. 1922-yil oktyabrda Kushka boʻlisi tugatiladi.

1924-yil oktyabrda Marv uyezdi Turkmaniston SSR tarkibiga, oʻsha yilning dekabr oyida Marv okrugining qismiga aylanadi. 1925-yil yanvarida uyezd tugatiladi, uning hududida tumanlar tashkil etiladiВсемирный исторический проект .

 Aholisi 
1897-yilgi aholini roʻyxatga olish maʼlumotlariga koʻra, uyezdda 119,3 ming kishi yashagan. Shu jumladan turkmanlar – 99,0%; ruslar – 4,5%; tatarlar – 1,5%, ukrainlar – 1,3%. Marv shahrida 8533 kishi yashagan.

 

Turkum:Kaspiyorti viloyati uyezdlari
Tajan uyezdi

Tajan uyezdi (1890-yilgacha Tajan okrugi) – 1884—1925-yillarda mavjud boʻlgan Kaspiyorti viloyati, Turkman viloyati va Turkmaniston SSR tarkibidagi maʼmuriy-hududiy birligi. Uyezd markazi – Tajan shahri.

 Tarixi va maʼmuriy-hududiy boʻlinishi 
Kaspiyorti (1921-yildan Turkman) viloyati tarkibidagi Tajan okrugi 1884-yilda Rossiyaning yangidan bosib olingan hududlarida tashkil qilingan. 1890-yilda okrug uyezd shaklida qayta tashkil etiladi. 1891-yilda Marv uyezdidan Saraxs pristavligi va Ashxobod uyezdidan Atek pristavligi Tajanga oʻtkaziladi. 1917-yilda pristavliklar uchastka komissarliklar deb atala boshlaydi.

1919-yilda uchastka komissarligi tugatiladi. 3 ta tuman tashkil etiladi:

 Ginsburg;
 Saraxs;
 Tajan.

1920-yil aprelda tumanlar boʻlislar shaklida qayta tashkil etiladi.

1924-yil oktyabrda Tajan uyezdi Turkmaniston SSR tarkibiga, oʻsha yilning dekabr oyida Marv okrugining qismiga aylanadi. 1925-yil yanvarida uyezd tugatiladi, uning hududida tumanlar tashkil etiladiВсемирный исторический проект .

 Aholisi 
1897-yilgi aholini roʻyxatga olish maʼlumotlariga koʻra, uyezdda 48,7 ming kishi yashagan. Shu jumladan turkmanlar – 82,0%; ruslar – 7,9%; forslar – 4,1%; ukrainlar – 1,6%, polyaklar – 1,1%. Uyezd shahri Saraxsda 1520 kishi, Tajanda 382 kishi, Kaahkada 701 kishi yashagan.

 

Turkum:Kaspiyorti viloyati uyezdlari
Ashxobod uyezdi

Ashxobod uyezdi (1882—1890-yillarda Axaltaka uyezdi, 1919—1925-yillarda Poltoratsk uyezdi) – 1882—1925-yillarda mavjud boʻlgan Kaspiyorti viloyati, Turkman viloyati va Turkmaniston SSR tarkibidagi maʼmuriy-hududiy birligi. Uyezd markazi – Ashxobod shahri.

 Tarixi va maʼmuriy-hududiy boʻlinishi 
Kaspiyorti (1921-yildan Turkman) viloyati tarkibidagi Ashxobod okrugi 1882-yilda dastlab Axaltaka okrugi nomi bilan tashkil qilinadi. 1890-yilda uyezd Ashxobod uyezdi shaklida qayta tashkil etiladi va 2 ta pristavlikka boʻlingan: Atek (markazi – Kaahk stansiyasi) va Durun (markazi – Bahordin q.). 1891-yilda Atek pristavligi Tajan uyezdiga oʻtkaziladi. 1917-yilda Durun pristavligi uchastka komissarligi deb atala boshlaydi. 1918-yilda Krasnovodsk uyezdidan Qoraqal’a uchastka komissarligi Ashxobodga oʻtkaziladi. 1919-yil iyunda uyezd nomi Poltoratsk deb qayta nomlanadi.

1919-yilda uchastka komissarligi tugatiladi. Ashxobod uyezdida 5 ta tuman tashkil etiladi:

 Bahordin (markazi – Bahordin stansiyasi);
 Sharqiy (markazi – Poltoratsk sh.);
 Koʻktepa (markazi – Koʻktepa stansiyasi);
 Qizilarvot (markazi – Qizilarvot);
 Feruza (markazi – Feruza).

1920-yil aprelda tumanlar boʻlislar shaklida qayta tashkil etiladi. 1920-yil noyabrda Feruza boʻlisi, 1921-yil yanvarda Qoraqal’a boʻlisi, 1922-yil sentyabrda Qizilarvat boʻlisi tugatiladi.

1924-yil oktyabrda Poltoratsk uyezdi Turkmaniston SSR tarkibiga, oʻsha yilning dekabr oyida Poltoratsk okrugining qismiga aylanadi. 1925-yil yanvarida uyezd tugatiladi, uning hududida tumanlar tashkil etiladiVsemirniy istoricheskiy proekt .

 Aholisi 
1897-yilgi aholini roʻyxatga olish maʼlumotlariga koʻra, uyezdda 92,2 ming kishi yashagan. Shu jumladan turkmanlar – 73,1%; ruslar – 12,8%; forslar – 3,5%, ukrainlar – 2,5%; armanlar – 2,5%, polyaklar – 1,9%, tatarlar – 1,3%. Ashxobod shahrida 19 426 kishi, Qizilarvotda 4098 kishi yashagan.

 

Turkum:Kaspiyorti viloyati uyezdlari
Krasnovodsk uyezdi

Krasnovodsk uyezdi – 1882—1925-yillarda mavjud boʻlgan Kaspiyorti viloyati, Turkman viloyati va Turkmaniston SSR tarkibidagi maʼmuriy-hududiy birligi. Uyezd markazi – Krasnovodsk shahri.

 Tarixi va maʼmuriy-hududiy boʻlinishi 
Kaspiyorti (1921-yildan Turkman) viloyati tarkibidagi Krasnovodsk uyezdi 1882-yilda 1870-yildan beri mavjud boʻlgan Krasnovodsk pristavligidan tashkil qilinadi. 1890-yilda uyezd 2 ta pristavlikka boʻlingan: Qoraqal’a (markazi – Qoraqal’a mudofaa inshooti) va Chikishlar (markazi – Chikishlar mudofaa inshooti). 1917-yilda pristavliklar uchastka komissarliklari deb atala boshlaydi. 1917-yil aprelda Cheleken uchastka komissarligi tashkil etiladi. 1918-yilda Qoraqal’a Qoraqal’a uchastka komissarligi Poltoratskka oʻtkaziladi.

1919-yilda uchastka komissarligi tugatiladi. Ashxobod uyezdida 4 ta tuman tashkil etiladi:

 Jabal (markazi – Jabal stansiyasi);
 Kazakjik (markazi – Kazanjik q.);
 Primorsk;
 Chikishlar (markazi – Chikishlar).

1920-yil aprelda tumanlar boʻlislar shaklida qayta tashkil etiladi, ularning soni 6 taga yetadi: Cheleken va Shix boʻlislari qoʻshiladi. Oʻsha yilning iyun oyida Chikishlar Hasanquli deb qayta nomlanadi, ikki oydan keyin Primorsk boʻlisi Qirgʻiz ASSRga oʻtkaziladi.

1924-yil oktyabrda Krasnovodsk uyezdi Turkmaniston SSR tarkibiga, oʻsha yilning dekabr oyida Poltoratsk okrugining qismiga aylanadi. 1925-yil yanvarida uyezd tugatiladi, uning hududida tumanlar tashkil etiladiVsemirniy istoricheskiy proekt .

 Aholisi 
1897-yilgi aholini roʻyxatga olish maʼlumotlariga koʻra, uyezdda 53,8 ming kishi yashagan. Shu jumladan turkmanlar – 62,4%; qozoqlar – 19,3%; ruslar – 9,7%; forslar – 3,4%, armanlar – 1,8%; ukrainlar – 1,0%. Krasnovodsk shahrida 6 322 kishi yashagan.

 

Turkum:Kaspiyorti viloyati uyezdlari
HBS Craeyenhout

HBS Craeyenhout – Gaagada joylashgan omnisport klubi boʻlib, u futbol, kriket va xokkey boʻyicha jamoalarni oʻz ichiga oladi. Klub Gollandiya futbolining asl klublaridan biri boʻlgan oʻzining futbol jamoasi va uch karra chempionligi (1903/1904, 1905/1906, 1924/1925) bilan ham mashhur. Futbol klubi 1950-yillarda professionallikka kirishdan bosh tortdi va shu vaqtdan beri havaskorlar darajasida oʻynaydi. Hozirda u Gollandiya futbol ligasi tizimining beshinchi darajasi boʻlgan Vierde Divizionida oʻynaydi.

 Futbol 
1893-yilda asos solingan HBS Craeyenhout 58 yilni, 1896-yildan 1954-yilgacha Gollandiya futbolining yuqori divizionida oʻtkazdi va 1903/1904, 1905/1906 va 1924/1925-yillarda Gollandiya yuqori ligasida gʻolib chiqgan. Klub Gollandiya terma jamoasiga bir qator oʻyinchilarni jalb qildi va havaskor jamoa sifatida oʻynashni davom ettirdi. HBS Craeyenhout tarixidagi eʼtiborga molik qism 1901-yilgi Coupe Ponthoz finalida Belgiyaning Racing jamoasini 1:0 hisobida magʻlub etgan. Bu musoboqa UEFA tomonidan ruxsat etilgan Yevropa musobaqalarining oldingilaridan biri hisoblanadi.

 Tarix 
thumb| HBS futbol jamoasi 1931/1932: vd Bergen, van Romondt, Ophorst, van Kesteren, d’Fonseca, Diehl, Schoorl, Arntzenius, Denis, Vermetten, Rambonnet
Bir bola tugʻilgan kuni sovgʻasi uchun toʻp oldi va Gaagadagi oʻrta maktabdagi ikki doʻsti bilan 1893-yil 7-oktyabrda „Futbol klubi“ tashkil etdi. Uchta asoschi J. Deykman, AWG Stigter va X. Tengbergen edi. Ular oʻsha paytdagi har bir Gaaga klubi oʻynagan Gaaga Maliveldda oʻynashgan. Dastlab koʻylak koʻk rangda, oq HBS harflari bilan libosda harakat qilishgan. 1894-yil 1-oktyabrda HBS Gaagada HVV Football bilan asos solingan. 1897-yilda klub HBS Hector bilan birlashdi. Klub endi maktab klubi emas edi, 1898-yilda bosh harflarni saqlab, „Houdt Braef Stant“ nomini oldi.

2011-yilda HBS Hoofdklasse ligasi chempioni sifatida Topklasse ligasiga koʻtarildi.

2021/2022-yilgi mavsumda HBS birinchi bosqichda SV Orion bilan oʻynagan pley-off bosqichiga yoʻllanma olgan

 Yutuqlar 
Gollandiya futbol ligasi chempionati

 Chempionlar (3): 1903/1904, 1905/1906, 1924/1925

 

 

 Official website

Turkum:Niderllandiya futbol klublari
Turkum:1893-yilda tashkil etilgan futbol klublari
Turkum:Alifbo boʻyicha futbol klublari
AFC U-22 Osiyo chempionati finali 2013

2013-yil 22 yoshgacha boʻlgan futbolchilar oʻrtasidagi Osiyo chempionati finali 2014-yil 26 yanvar kuni Ummonning Seeb shahridagi „Seeb“ stadionida boʻlib oʻtgan futbol oʻyini boʻlib, unda 2013-yilgi U-22 Osiyo chempionati gʻoliblari aniqlanadi. Oʻyinda yarim final gʻolibi Iroq va Saudiya Arabistoni oʻzaro bahs olib borishdi.

Iroq Mohannad Abdul-Rahimning 33-daqiqadagi goli evaziga saudiyaliklarni magʻlub etdi va U-22 toifasida ilk Osiyo chempionligini qoʻlga kiritdi.

 Finalga yoʻl 

 Iraq Bosqich Saudiya Arabistoni Raqib Natija Guruh bosqichi Raqib Natija 3–1 1-oʻyin 1–3 2–1 2-oʻyin 2–1 1–0 3-oʻyin 1–0 Group D Gʻolib Yakuniy holat Group B ikkinchi oʻrin Raqib Natija Pley-off bosqichi Raqib Natija 1–0 Chorak final 2–1 1–0 Yarim final 3–1

 Oʻyin 

Uchrashuv qoidalari:

 90 daqiqa.
 Agar kerak boʻlsa, 30 daqiqa qoʻshimcha vaqt.
 Agar hisoblar teng boʻlsa, penaltilar seriyasi.
 Maksimal uchta almashtirish, agar qoʻshimcha boʻlsa, bitta almashtirish qoʻshiladi.

 

 Yana qarang 

 2013 yil U-22 Osiyo chempionati

Turkum:AFC U-23 Osiyo chempionati finallari
Turkum:AFC U-22 Osiyo chempionati 2013
AFC U-23 Osiyo chempionati finali 2020

2020-yilgi U-23 Osiyo chempionati finali 2020-yil 26-yanvar kuni Tailandning Bangkok shahridagi „Rajamangala“ stadionida boʻlib oʻtgan 23 yoshgacha boʻlgan futbolchilar oʻrtasidagi 2020-yilgi Osiyo chempionati gʻoliblarini aniqlash uchun boʻlib oʻtgan futbol oʻyini boʻldi. Uchrashuvda yarim final gʻolibi boʻlgan Janubiy Koreya va Saudiya Arabistoni terma jamoalari oʻzaro bahs olib borishdi.

Janubiy Koreya qoʻshimcha boʻlimlardan soʻng Saudiya Arabistonini magʻlub etdi va musobaqadagi ilk sovrinini qoʻlga kiritdi.

 Finalga yoʻl 

 Janubiy Koreya Bosqich Saudiya Arabistoni Raqiblar Natija Guruh bsoqichi Raqiblar Natija 1–0 1-oʻyin 2–1 2–1 2-oʻyin 0–0 2–1 3-oʻyin 1–0 C guruhi gʻolibi Yakuniy holat B guruhi gʻolibi Raqiblar Natija Pley-off bsoqichi Raqiblar Natija 2–1 Chorak final 1–0 2–0 Yarim final 1–0

 Uchrashuv qoidalari:
 90 daqiqa.
 Agar kerak boʻlsa, 30 daqiqa qoʻshimcha vaqt.
 Agar hisoblar teng boʻlsa, penaltilar seriyasi.
 Maksimal uchta almashtirish, agar qoʻshimcha boʻlsa, bitta almashtirish qoʻshiladi.

 Oʻyin 

 GK 1 Song Bum-keun RB 2 Lee You-hyeon CB 5 Jeong Tae-wookCB 4 Lee Sang-min (c)LB 3 Kang Yoon-sungDM 20 Won Du-jaeDM 6 Kim Dong-hyunCM 8 Kim Jin-gyu RF 7 Jeong Woo-yeong CF 18 Oh Se-hunLF 13 Kim Jin-yaZahira:FW 11 Lee Dong-jun MF 10 Lee Dong-gyeong FW 14 Kim Dae-won DF 15 Kim Tae-hyeon Murabbiy:Kim Hak-bum GK 22 Mohammed Al-RubaieRB 23 Saud Abdulhamid CB 3 Abdulbasit Hindi CB 4 Hassan Al-Tambakti (c) LB 13 Khalid Al-Dubaysh RM 18 Khalid Al-Ghannam CM 20 Mukhtar AliCM 14 Ali Al-Hassan LM 7 Abdulrahman GhareebSS 15 Hussain Al-EisaCF 9 Abdullah Al-Hamdan Zahira:FW 12 Ayman Yahya FW 19 Firas Al-Buraikan DF 5 Abdulelah Al-Amri MF 8 Nasser Al-Omran Murabbiy:Saad Al-Shehri
Uchrashuv qoidalari:
 90 daqiqa.
 Agar kerak boʻlsa, 30 daqiqa qoʻshimcha vaqt.
 Agar hisoblar teng boʻlsa, penaltilar seriyasi.
 Maksimal uchta almashtirish, agar qoʻshimcha boʻlsa, bitta almashtirish qoʻshiladi.

 

 Yana qarang 

 U-23 Osiyo chempionati 2020

Turkum:AFC U-23 Osiyo chempionati finallari
Turkum:AFC U-23 Osiyo chempionati 2020
ICPD

ICPD haqida 

1994-yilda Qohirada boʻlib oʻtgan “Aholi va rivojlanish boʻyicha xalqaro konferensiya” (ICPD) aholi va rivojlanish masalalari boʻyicha global fikrlashni oʻzgartirdi va odamlarning qadr-qimmati va huquqlarini barqaror rivojlanish markaziga qoʻyib, dadil kun tartibini belgilab berdi.

U yerda 179 ta hukumat ICPD Harakat dasturini qabul qildi. Inson huquqlari, ayollar va qizlarning imkoniyatlarini kengaytirish; va tengsizliklarni, shuningdek, individual ayollar va erkaklarning ehtiyojlari, intilishlari va huquqlarini hal qilish, jumladan, reproduktiv huquqlarga ustuvor ahamiyat bermasdan turib, inklyuziv barqaror rivojlanish mumkin emasligi tasdiqlandi.

ICPD parlamentlar va fuqarolik jamiyati, shu jumladan ayollar va yoshlar boshchiligidagi tashkilotlar, xususiy sektor, jamoat guruhlari va shaxslar bilan hamkorlikda hukumatlar tomonidan Harakat dasturini amalga oshirish bo'yicha milliy siyosat va dasturlarni boshqaradigan odamlarga yo'naltirilgan rivojlanish standartini belgilab berdi.

 Bugungi ICPD kun tartibi 

Qohirada bo'lib o'tgan muhim konferentsiyadan deyarli 30 yil o'tib, odamlarga yo'naltirilgan rivojlanish ko'plab yutuqlarni qo'lga kiritdi, ular endi o'zgarib ketish xavfi ostida. Bugungi kunda taraqqiyotga ko'p qirrali inqirozlar, ayollar va qizlarning huquqlari va tanlovlaridan orqaga chekinish, COVID-19 pandemiyasining ta'siri va jinsiy va reproduktiv salomatlik va huquqlar kun tartibining qutblanishi tahdid solmoqda. Ijtimoiy adolat, iqlim harakati va tenglik uchun progressiv faollik mavjud bo'lsa-da, biz qiyin erishilgan yutuqlarni saqlab qolish va ICPD kun tartibi va Barqaror rivojlanish maqsadlari - qashshoqlikni bartaraf etish, gender tengligiga erishish va barcha odamlarning salomatligi va farovonligini ta'minlash bo'yicha 2015-yilda dunyo yetakchilari tomonidan qabul qilingan maqsadlar tarixiy to'plamni amalga oshirish uchun muhim burilish nuqtasida turibmiz.
Zaynilobiddin Nizomiddinov

Zaynilobiddin Shahobiddinovich Nizomiddinov (1974-yil 27-may, Sariosiyo tumani, Surxondaryo viloyati, OʻzSSR) – oʻzbek iqtisodchisi va davlat arbobi. Oʻzbekiston Respublikasi Vazirlar Mahkamasi agrosanoat majmuasi kotibiyati mudiri, Oʻzbekiston Respublikasi Prezidenti administratsiyasining ijro etuvchi apparati mudiri, 2018—2022-yillarda Oʻzbekiston Respublikasi Prezidenti administratsiyasi rahbari lavozimlarida ishlagan. 2022-yildan 2025-yilgacha Oʻzbekiston kasaba uyushmalari federatsiyasi raisining birinchi oʻrinbosari. 2025-yildan buyon Toshkent viloyati Bekobod tumani hokimiZaynilobiddin Nizomiddinov Bekobod tumani hokimi etib tayinlandi.

 

Turkum:Oʻzbekiston yetakchilari
Turkum:Toshkent davlat iqtisodiyot universiteti bitiruvchilari
Al-Seeb Stadioni

Al-Seeb Stadium – Ummonning Seeb shahridagi koʻp maqsadli stadionlardan biri. Hozirda asosan futbol oʻyinlari uchun foydalaniladi va Al-Seeb klubining uy arenasi hisoblanadi. Stadion sigʻimi 14 000 kishiga moʻljallangan.

 Tarix 
Ummon va Suriya terma jamoalari 2018-yilgi JCh-2018 saralash oʻyinlari uchun stadiondan oʻz maydonlaridan biri sifatida foydalangan.

 Yana qarang 

 Ummondagi futbol stadionlari roʻyxati

 

Turkum:Ummon futbol stadionlari
Turkum:Ummon sport arenalari
Yoshimi Yamashita

yaponiyalik futbol hakami. U 2019-yil Fransiyada boʻlib oʻtgan FIFA ayollar oʻrtasidagi Jahon chempionatida rasmiy boʻlgan. Shuningdek, 2020-yilgi Yozgi Olimpiada oʻyinlarida AQSh va Shvetsiya oʻrtasidagi oʻyinda hakamlik qilgan.

 Faoliyati 
2022-yilda u Qatarda boʻlib oʻtadigan futbol boʻyicha 2022-yilgi Jahon chempionatida hakamlik qilish uchun tanlangan olti nafar ayol hakamlardan biri va Stefani Frappart va Salima Mukansanga bilan birga erkaklar oʻrtasidagi jahon chempionati tarixida potentsial markaziy hakam sifatida tayinlangan dastlabki uchta ayoldan biri edi. U FIFA Jahon chempionatidagi debyutini F guruhidagi Belgiyaga qarshi Kanadaga qarshi oʻyinda toʻrtinchi hakam sifatida oʻtkazdi va oltita Jahon kubogi oʻyinida toʻrtinchi hakam boʻldi.

Shuningdek, 2022-yil davomida Yamashita erkaklar oʻrtasidagi Osiyo Chempionlar Ligasi va J1 ligasida oʻyinni boshqargan birinchi ayol hakam boʻldi. Osiyo chempionlar ligasida „Melburn Siti“ jamoasining „Chunnam Dragons“ ustidan 2–1 gʻalaba qozongan oʻyinda va „Tokio“ klubining 2–0 hisobida Kyoto Sanga klubi ustidan gʻalaba qozongan oʻyinlarida hakamlik qilgan.

2023-yil 19-iyul kuni Yamashita Norvegiya va Yangi Zelandiya ayollar milliy futbol terma jamoasi oʻrtasidagi 2023-yilgi FIFA ayollar oʻrtasidagi jahon chempionati guruh bosqichining ochilish oʻyinida markaziy rasmiy sifatida ishladi. Uchrashuv davomida videoyordamchi hakam tomonidan belgilangan penalti amalga oshirildi va Yamashita ayollar xalqaro futboli tarixidagi video koʻrib chiqilgan qarorning birinchi boʻlib stadionda tushuntirishini bergan hakamga aylandi.

2024-yil 13-ynvarda AFC Osiyo kubogi 2023 musoboqasida, Avstraliya va Hindiston oʻrtasidagi oʻyinda bosh hakamlik qilib, erkaklar oʻrtasidagi futbol boʻyicha Osiyo kubogida ishlagan dastlabki ayol hakamga boʻldi.

 

Turkum:20-fevralda tugʻilganlar
Turkum:1986-yilda tugʻilganlar
Turkum:Yashayotgan insonlar
Turkum:Ayol futbol hakamlari
Turkum:Yaponiyalik futbol hakamlari
Turkum:FIFA Jahon chempionati 2022 hakamlari
Chanchjou Olimpiya sport markazi

Chanchjou olimpiya sport markazi (soddalashtirilgan xitoycha: 常州奥林匹克体育中心) – Xitoyning Chanchjou shahridagi sport majmuasi. Hozirda arena Konsertlar va yengil atletika kabi turli sport tadbirlar uchun foydalaniladi. Asosiy stadion 38 000 tomoshabinga moʻljallangan. Majmua shuningdek, 6200 oʻrinli Xincheng gimnaziyasi, 2300 oʻrinli suv markazi va 4400 m2 yopiq tennis zalini ham oʻz ichiga oladi. „Chanchjou Tyanshan“ futbol klubi uy oʻyinlari uchun maydondan foydalanadi.

 

Turkum:Xitoy futbol stadionlari
Suriya fuqarolar urushi

Suriya fuqarolar urushi Suriyada turli davlat homiyligidagi va nodavlat ishtirokchilar ishtirokida davom etayotgan koʻp qirrali mojarodir. 2011-yil mart oyida Bashar al-Assad hokimiyatidan xalq noroziligi mintaqadagi keng koʻlamli „Arab bahori“ noroziliklarining bir qismi sifatida Suriya boʻylab keng koʻlamli norozilik namoyishlari va demokratiya tarafdori mitinglariga sabab boʻlgan. Hukumatlar xavfsizlik apparati tomonidan bir necha oylik bosimdan soʻng, mamlakat boʻylab Ozod Suriya armiyasi kabi turli qurolli isyonchilar guruhlari shakllana boshladi va bu Suriya isyonining boshlanishini belgiladi. 2012-yil oʻrtalariga kelib, inqiroz toʻlaqonli fuqarolar urushiga aylanib ketgan.

NATO va GCC davlatlaridan qurol olgan isyonchi kuchlar dastlab Eron va Rossiyadan qurol olib kelayotgan hukumat kuchlariga qarshi sezilarli yutuqlarga erishgan. Mojaroda xorijiy davlatlar va tashkilotlarning jiddiy ishtiroki tufayli bir qator ekspertlar uni mintaqaviy kuchlar oʻrtasidagi proksi urushi sifatida baholadilar. Isyonchilar 2013-yilda Raqqa va 2015-yilda Idlibning mintaqaviy markazlarini egallab olishgan. Natijada, 2015-yil sentabr oyida Rossiya hukumatni qoʻllab-quvvatlash maqsadida harbiy intervensiya boshlab, mojaro muvozanatini oʻzgartirgan. 2018-yil oxiriga kelib, Idlib muhofazotining ayrim qismlaridan tashqari barcha isyonchilar istehkomlari hukumat kuchlari qoʻliga oʻtadi. 

2014-yilda „Islomiy davlat“ guruhi Sharqiy Suriya va Gʻarbiy Iroqning katta qismini nazorat ostiga olib, AQSh boshchiligidagi CJTF koalitsiyasini kurdlar koʻp boʻlgan Suriya Demokratik kuchlariga quruqlikdan yordam koʻrsatish bilan birga, unga qarshi havodan bombardimon qilish kampaniyasini boshlashga undadi. Raqqa jangida yakuniga yetgan „Islomiy davlat“ 2017-yil oxiriga kelib hududiy jihatdan magʻlub boʻlgan. 2016-yil avgust oyida Turkiya Rojavaning yaratilishiga javoban Suriya shimoliga koʻp qirrali bosqinni boshladi, „Islomiy davlat“ va hukumat kuchlariga qarshi kurash olib boradi. 2020-yilning mart oyida Idlib oʻt ochishni toʻxtatishga erishilganidan buyon mojaro davomida frontdagi janglar asosan susaygan va muntazam toʻqnashuvlar bilan ajralib turgan.
 

Turkum:Suriya siyosati
Turkum:Urushlar
Turkum:Eron ishtirokidagi urushlar
Turkum:Iroq ishtirokidagi urushlar
Zweihänder

Zweihander (soʻzma-soʻz „ikki qoʻlli“), shuningdek Doppelhänder („qoʻsh qoʻlli“), Beidhänder („ikkala qoʻlli“), Bihänder yoki Bidenhänder – asosan XVI asrda ishlatilgan katta qoʻshqoʻlli qilich.

Zweihänder qilichlari oʻrta asr oxirlaridagi uzun qilichlardan ishlab chiqilgan boʻlib, Maximilian I (1519-yilda vafot etgan)dan boshlab 1494–1559-yillardagi Italiya urushlari davri davomida nemis Landsknechteʼsining boshqalardan ajratib turuvchi quroliga aylangan.

Ushbu holat XIV asrda boshlangan va XVI asrda tugagan juda katta qilichlar yasashga boʻlgan intilishning yakuniy bosqichini oʻzida mujassam etgandi. Zweihänder ishlab chiqilganidan keyin kattaligi va ogʻirligi tufayli qilichdan koʻra, nayza kabi uzun dastali qurollarning ishlatilish xususiyatini oldi. Bu esa qilichning zarba kuchini oshirib, taʼsir doirasini kengaytirdi. Uzunligi sababali, u qinda emas, balki yelkada osib yurilardi.

 Morfologiyasi 
Zweihänderʼning odatiy uzunligi kamida 1.4 m, ogʻirligi esa 2 kg boʻlganligi uchun uni ikki qoʻlda ushlash talab etilgan (shuning uchun ham qilich shunday nomlangan). Shundan kelib chiqib, qilich sopining uzunligi kamida 25 sm boʻlishi shart boʻlgan. Ogʻirligi 4 kg va undan ortiqroq boʻlgan Zweihänderʼlarni tantanali marosimlar uchun ishlatish bilangina cheklanishgan.

Dastlabki Zweihänderʼlar uzun qilichlarning kattaroq versiyasigina edi. Keyingi namunalarida esa Parierhaken (tigʻning ikki qirrasidan chiqib turuvchi kichik oʻtkir uchlari) bilan birga qilichning tigʻi va sopini ajratib turuvchi toʻsiqqa gardishlar ham qoʻshildi. Qilichlar shu ikki yoki bitta xususiyatsiz ham ishlab chiqarilishda davom etdiMelville, Neil H. T. (January 2000). „The Origins of the Two-Handed Sword“. Journal of Western Martial Art.. Baʼzi Zweihänderʼlarning toʻlqinsimon tigʻi bor boʻlib, ularga Flammenschwert deb nom berilgan.
frame|1548-yil Kappel jangida zweihänder qilichining nayzalarga qarshi ishlatilayotgandagi tasviri

 

 
 Anthony Shoreʼning inshosi (Gʻarb jang sanʼati jurnali)
 Katta qoʻshqoʻlli qilichlarning ogʻirlik muammosi, John Clements tomonidan

Turkum:Yevropa qilichlari
Sultonali Rahmatov

Sultonali Rahmatov (1970-yil 13-yanvar, Toshkent, OʻzSSR — 2025-yil 28-iyul) – sozanda, kompozitor, Oʻzbekistonda xizmat koʻrsatgan madaniyat xodimi (2010), Nyu-York qirollik akademiyasi kompozitori (2006), Oʻzbekiston kompozitorlari va bastakorlari uyushmasi aʼzosi, Oʻzbekiston Respublikasi Mudofaa vazirligi qoshidagi Qurolli Kuchlar Markaziy ashula va raqs ansambli badiiy rahbari.

 Hayoti 
Sultonali Rahmatov 1970-yil 13-yanvarda Toshkent shahrida tugʻilgan. Otasi Ahmadjon Rahmatov va onasi Oliya Omonova koʻp yillar oldin dunyodan oʻtishgan. Bolaligidan musiqaga qiziqqan va „Respublika harbiy oʻgʻil bolalar internat sanʼat maktabi“ni bitirgan. Bolaligidan mashhur kompozitor Pol Maria, „Enigma“ guruhi musiqalarini yaxshi koʻrib eshitgan va ulardan taʼsirlangan. 1987-yil Toshkent konservatoriyasi (hozirgi Oʻzbekiston davlat konservatoriyasi)ga oʻqishga kiradi. Uni ommaga tanitgan „Oʻzbekiston“ musiqasi 1994–2005-yillar Oʻzbekiston telekanalining „Assalom Oʻzbekiston“ axborot-musiqiy dasturining boshlanish musiqasi sifatida hamda Oʻzbekistondagi koʻplab bayram tantanalarida foydalanilgan. 2006-yilda Nyu-York qirollik akademiyasi kompozitori bo‘lgan.

2010-yilda Oʻzbekistonda xizmat koʻrsatgan madaniyat xodimi unvoni bilan taqdirlangan.

 Ijodi 
Sultonali Rahmatovning ilk yakkaxon kontserti 2006-yil Olmaota shahrida boʻlib oʻtgan va unga 70 000$ mablagʻ ketgan. Oʻzbekistondagi ilk konserti esa 2007-yilda Samarqanddagi Registon maydonida boʻlib oʻtgan.

 Oilasi 
1998-yilning yanvar oyida Teatr va rassomchilik (hozirgi Oʻzbekiston davlat sanʼat va madaniyat) institutida xonanda Nilufar Saidova bilan uchrashadi. U bilan ijodiy faoliyat davomida turmush qurishadi, lekin maʼlum vaqt oʻtganidan keyin ajrashishadi. Ular turmushlari mobaynida Farina va Safina ismli ikki qiz farzand koʻrgan. Sultonali Rahmatov oilali. 8 ta farzandi, ikki nevarasi bor.

 Vafoti 
Sultonali Rahmatov 2025-yil 28-iyul kuni ogʻir kasallikdan vafot etgan.

 Mukofotlari 
 Oʻzbekistonda xizmat koʻrsatgan madaniyat xodimi
 

 

 Sultonali Rahmatovning Youtube kanali
__INDEKS__
Turkum:Musiqachilar
Turkum:Oʻzbekiston kompozitorlari
__ICHIDAGILARMAJBURIY__
Turkum:Bastakorlar
Turkum:1970-yilda tugʻilganlar
Turkum:13-yanvarda tugʻilganlar
Turkum:Toshkentda tugʻilganlar
Muhofaza maqomi

Muhofaza maqomi – bu biologik taksonning hozirgi va yaqin kelajakda saqlanish ehtimolligining koʻrsatkichi. Muhofaza maqomini baholashda koʻplab omillar hisobga olinadi: nafaqat individlarning soni, balki populatsiya sonining vaqti oʻtishi davomida oʻsishi yoki kamayishi, koʻpaytirishdagi muvaffaqiyatlar, maʼlum xavflar va hokazo.

Turlarning muhofaza maqomi keltirilgan eng mashhur roʻyxat Tabiatni muhofaza qilish xalqaro ittifoqi (TMXI) tomonidan qabul qilingan toifa va mezonlar asosida ishlab chiqilgan „Qizil kitob“dir (yoki „Qizil roʻyxat“).

 TMXI toifa va mezonlari 
2000-yilda qabul qilingan „TMXI qizil roʻyxati toifalari va mezonlari“ hujatida umumiy tamoyillar va har bir taksonning individual xususiyatlari: kamayish darajasi, turning soni, geografik tarqalish maydoni va turning tarqalishi parchalanganlig darajasi kabi mezonlar asosida 10ta muhofaza maqomi toifalari ajratilgan.

Shuningdek, 1500-yildan keyin yoʻqolgan turilar ham kiritilgan.

 „Qirilib ketgan“ EX  – maʼlum boʻlgan tirik individlari mavjud emas.
 „Yovvoyi tabiatda qirilib ketgan“ EW  – faqat tutqunlikda saqlanib qolgan yoki tarixiy hududidan tashqarida saqlanib qolgan turlar.
 „Butunlay yoʻq boʻlib ketish arafasida“ CR  – tabiatda yoʻqolish xavfi eng yuqori boʻlgan turlar.
 „Qirilib ketish arafasida“ EN  – tabiatda yoʻqolish xavfi nisbatan yuqori boʻlgan turlar.
 „Zaif“ VU  – tabiatda yoʻqolish xavfi yuqori boʻlgan turlar.
 „Zaif holatga yaqin“ NT  – yaqin kelajakda xavf ostida boʻlishi mumkin boʻlgan turlar.
 „Muhofazaga muhtoj“ CD  – xavf darajasi past boʻlishiga qaramasdan maxsus choralar koʻrilishi kerak boʻlgan turlar.
 „Xavf darajasi past“ LC — xavf darajasi past. Yuqoridagi xavf toifalariga mos kelmaydi va yaqin kelajakda xavf ostida boʻlishi ehtimol kam. Keng tarqalgan va koʻp miqdordagi inividlarga ega turlar.
 „Yetarlicha maʼlumot mavjud boʻlmagan“ DD  – xavf darajasini baholanishi uchun yetarli maʼlumot mavjud emas.
 „Xavf darajasi baholanmagan“ NE – Hali mezonlar asosida baholanmagan.
AQSh Energetika vaziri

AQSh energetika vaziri — AQSh Energetika Vazirligi boshligʻi, AQSh Vazirlar Mahkamasi aʼzosi. Bu lavozim 1977-yil 1-oktyabrda prezident Jimmi Karter Energiya ishlab chiqarish departamenti toʻgʻrisidagi qonunni imzolab, boʻlimni tashkil qilganida ishlab chiqilgan. ovuq urush tugagandan soʻng, vazirlikning asosiy eʼtibori radioaktiv chiqindilarni yoʻq qilish va atrof-muhit tozaligini saqlashga qaratildi.

Sobiq mudofaa vaziri Jeyms Shlesinger birinchi energetika vaziri lavozimida boʻlgan. Bill Klintonning energiya boʻyicha birinchi vaziri Hazel O'Liri bu lavozimni egallagan birinchi ayol va birinchi afro-amerikalik edi. Energetika vaziri lavozimida ishlagan birinchi ispaniyalik Klinton prezidentligi davridagi ikkinchi energetika vaziri Federiko Penya edi. Stiven Chu 2009-yilning 20-yanvarida prezident Barak Obama davrida bu lavozimni egallagan birinchi osiyolik boʻldi. Chu, shuningdek, eng uzoq vaqt xizmat qilgan energetika vaziri va Nobel mukofotini olganidan keyin Vazirlar Mahkamasi tarkibiga kirgan birinchi shaxs.

 

Turkum:AQSh Energetika vazirlari
Turkum:AQSh Vazirlar Mahkamasi a’zolarining ro‘yxati
Turkum:Energetika vazirlari
Muhammad Joʻqiy ibn Abdullatif

Shohrux Mirzoning oʻgʻli Muhammad Joʻgiy Mirzo bilan adashtirib yubormang.

Muhammad Joʻqiy Mirzo (? – 1464, Hirot, Temuriylar imperiyasi) – temuriy shahzoda, Mirzo Ulugʻbekning nevarasi va Shohrux Mirzoning chevarasi.

 Hayoti 
Mirzo Abdullatifning beshta oʻgʻlidan toʻrtinchisi. Onasi Shoh Sulton ogʻo, Abdullatifning yagona xotini. 1457-yilda Muhammad Joʻqiy va akasi Mirzo Ahmad hokimyatni qoʻlga olgan Abu Said Mirzoga qarshi bosh koʻtaradi. Aka-uka magʻlub boʻladi, Abu Said qoʻshini ular yashiringan Balx qal’asini egallaydi.

Muhammad Joʻqiy oʻzbek xoni va ammasi Robiya Sulton begimning eri Abulxayrxon huzuriga qochib ketadi va Abu Saidga qarshi kurashish uchun undan yordam soʻraydi. 1461-yilda oʻzbek qoʻshini bilan qaytgan Muhammad Joʻqiy Mirzo bir qator shaharlarni (Yassi, Toshkent, Sayram va boshqalar) egallaydi va Abu Saidning koʻplab amirlari uning tarafiga oʻtadi. Joʻqiy Mirzo Samarqand, Buxoro va boshqa bir nechta shaharlardan tashqari deyarli butun Movarounnahrni oʻz nazoratiga oladi.

Muhammad Joʻqiy Shohruxiyada qoʻnib topadi, oʻzbek qoʻshini uni tark etadi, Shohruxiya esa Abu Said tomonidan qamal qilinadi, biroq Xurosondagi ichki nizolar tufayli qamal bekor qilinadi. 1462-yil bahorida Abu Said yana Shohruxiyani qamal qilish uchun qaytadi va qamal 1462-yilning 14-oktyabriga qadar davom etadi. Qal’ada oziq-ovqat zaxiralari tugay boshlaydi va Muhammad Joʻqiy sharafli shartlar asosida taslim boʻladi. Avvaliga shartlar bajariladi, biroq Hirotga kelgach, qamoqqa olinadi va 1464-yilda oʻsha yerda vafot etadiВ.В. Бартольд Улугбек и его время.

 

Turkum:1464-yilda vafot etganlar
Turkum:Temuriylar sulolasi
Turkum:Temuriylar
Ibrohim Mirzo ibn Alouddavla

Shohrux Mirzoning oʻgʻli Ibrohim Mirzo bilan adashtirib yubormang.

Ibrohim Mirzo (1440 – 1460) – temuriy shahzoda, Hirot hokimi. U Alouddavla Mirzo va Murod Sulton ogʻolarning oʻgʻli. Amir Temurning chevarasi.

Abulqosim Bobur vafotidan soʻng Hirotda Ibrohim Mirzo hokimyat tepasiga kelasi. Boburning oʻgʻli Mirzo Shohmahmud dastlab taxtga oʻtiradi, biroq yoshligi tufayli taxtni berib qoʻyadi. Ibrohim Mirzo Abulqosim Bobur vafotidan bir necha hafta oʻtib Shohmahmuddan hokimyatni tortib oladi va Xuroson hukmdoriga aylanadi.

1457-yil iyulda Movarounnahr temuriylari hukmdori Abu Said Mirzo Xurosonga bostirib kiradi. Abu Said Balxni egallaydi, ammo Hirotni zabt eta olmaydi. Koʻp oʻtmay Jahonshoh boshchiligidagi qora qoʻyunli turkmanlari bostirib kiradi, Goʻrgonni egallagach, Astrobod tashqarisida Ibrohim Mirzoni magʻlub etadi. Ibrohimning otasi Alouddavla Mirzo Hirotda oʻgʻli bilan uchrashadi va yordam taklif qiladi, biroq oxir oqibat ikkala temuriyzoda mintaqani tark etadi. Jahonshoh 1458-yil 28-iyunda Hirot kirib keladi, lekin tez orada chekinadi. Ibrohim saltanatni tiklay olmaydi, natijada Xuroson ham Abu Said Mirzo tasarrufiga oʻtadi.

Oradan koʻp oʻtmay Ibrohim va Alouddavla Mirzo Abu Said Mirzoga qarshi Sulton Sanjar Mirzo (Temurning oʻgʻli Umarshayxning nabirasi) bilan ittifoq tuzadilar. Qarama-qarshi kuchlar 1459-yil mart oyida Saraxs jangida toʻqnash kelib, Abu Said ularni magʻlub etadi. Ibrohim va uning otasi qochib ketishdi, Sulton Sanjar Mirzo esa qatl etiladi. Ibrohim bir necha oydan keyin vafot etadi; keyingi yili otasi vafot etadi.

 Ajdodlari 

 
 J. Aubin: Abū Sa'īd. W: H.R.A. Gibb, J.H. Kramers, E. Lévi-Provençal, J. Schacht: The Encyclopaedia of Islam. New Edition. Volume I. Leiden: E.J. Brill, 1986, s. 147—148. ISBN 90-04-08114-3.
 Wasilij Bartold: Four Studies on the History of Central Asia. Volume III. Mir Ali Shir A History of the Turkman People. Leiden: E.J. Brill, 1962.
 Edward G. Browne: A History of Persian Literature under Tartar Dominion (A.D. 1265—1502). Cambridge: Cambridge University Press, 1920.
 Beatrice Forbes Manz: Power, Politics and Religion in Timurid Iran. Cambridge: Cambridge University Press, 2007. ISBN 0-521-86547-6.
 R.M. Savory. The Struggle for Supremacy in Persia after the death of Tīmūr. «Der Islam». 1965. 40. DOI: 10.1515/islm.1964.40.1.35. ISSN 1613-0928 (ang.).
 Maria E. Subtelny: Timurids in Transition. Turko-Persian Politics and Acculturation in Medieval Iran. Leiden Boston: Brill, 2007. ISBN 978 9004160316.

Turkum:Hirot kishilari
Turkum:Temuriylar
Turkum:1459-yilda vafot etganlar
Sberbank

{{Shirkat bilgiqutisi
| name = PJSC Sberbank
| logo = Sberbank Logo 2020.svg
| image =
| image_caption = 
| native_name = Сбербанк
| former_name = Sberkassa (1842–1991)
| type = Ochiq aksiyadorlik jamiyati (OAJ)
| traded_as = 
| industry = Bank, moliyaviy xizmatlar
| founded = (RSFSR jamgʻarma bankini qayta tashkil etish orqali)
| hq_location = Moskva, Rossiya
| hq_location_city =
| hq_location_country =
| key_people = Anton Siluanov2 (Rais-kuzatuv kengashi) German Gref (Bosh ijrochi direktor, Bosh ijrochi direktor va aʼzo-kuzatuv kengashi)

| products = Tijorat banki, investitsiya banki, xususiy kapital, qimmatli qogʻozlar, kredit kartochkasi
| revenue = $40 milliard
| revenue_year = 2017
| operating_income = $19,8 milliard
| income_year = 2022
| net_income = $3,87 milliard
| net_income_year = 2022
| assets = $599 milliard
| assets_year = 2022
| equity = $83,2 milliard
| equity_year = 2022
| owner = National Wealth Fund, Government of Russia (50%+1 baham koʻring)
| num_employees = 281,000 (2019)
| divisions =
| subsid = Sberbank CIB SberTech Baʼzi Yevropa va postsovet mamlakatlaridagi shoba korxonalari
| rating = Ba2 (Moody’s), BBB− (Fitch) (2017), AAA.ru stable (NCR 2023)
| website = 
}}

Sberbank PJSC (dastlab ) ― shtab-kvartirasi Moskvada joylashgan Rossiyaning aksariyat davlat bank va moliyaviy xizmatlar kompaniyasi. U 2015 yilgacha Rossiya Sberbank deb nomlangan (hozirda: Sber''). 2022-yilga kelib, bank Rossiyadagi barcha bank aktivlarining uchdan bir qismini tashkil etdi.

Bankning 1990-yillardan buyon yuksalishi qisman uning Rossiya hukumati bilan yaqin aloqalari bilan bogʻliq. Sberbank Rossiyaning 79 ta mintaqasida va 2 ta xorijiy davlatda 87 ta filial va 1 ta vakolatxonaga ega. Forbes „Global 2000“ davlat kompaniyalarining jahon reytingida Sberbank 51-oʻrinni egalladi.

 

Turkum:Moskvada joylashgan kompaniyalar
Turkum:Sovet Ittifoqi banklari
Islomiy arab universiteti

Islomiy arab universiteti Bangladeshning Dakka shahridagi Muhammadpur Thana shahrida joylashgan davlat universitetidir. U mahalliylashtirilgan kampus oʻrniga Bangladesh boʻylab bir qator fazil (bakalavr) va komil (magistr) darajadagi madrasalardagi taʼlim orqali faoliyat yuritadi.

Islomiy arab universiteti ochishga 2013-yil 18-sentyabrda parlamentda Islom arab universiteti toʻgʻrisidagi qonun loyihasi asosida ruxsat etilgan. U Bangladeshdagi barcha 1500 ta fozil (bakalavr) va komil (magistr) darajadagi madrasalarga rahbarlik qiladi. Dastlab u Gazipurdagi Bangladesh oʻqituvchilarini tayyorlash institutida joylashgan edi.

 Yana qarang 
 Islomiy taʼlim muassasalari roʻyxati
 

 
 

Turkum:Koordinatalar Vikimaʼlumotlarda
Turkum:Dakkada islom
Turkum:Dakkadagi universitet va kollejlar
Turkum:Bangladeshdagi islomiy universitet va kollejlar
Turkum:Bangladesh
Jamiyatul Ulum al-Islomiya Lalxan Bazar

Jamiyatul Ulum al-Islomiya Lalxon Bazar , xalq orasida Lalxon Bozor madrasasi ( a) nomi bilan mashhur. Chittagong port shahrining Lalxon bozori hududida joylashgan mashhur Qavmiy madrasasi hisoblanadi. Muassasaga muftiy Izharul Islom tomonidan asos solingan.

 Taʼlim tizimi 
Lalxon Bozor madrasasi talabalarga islomiy taʼlimning dastlabki bosqichidan eng yuqori darajagasicha boʻlgan taʼlimni taqdim etadi. Shuningdek, u Takmil (MA) ni muvaffaqiyatli tamomlagan talabalarga mutaxassislik kurslarini (PhD darajasiga teng) taklif etadi.

 Boʻlimlari 

 Hifzul Qur’on boʻlimi
 Fatvo boʻlimi (Dorul Ifto)
 Madrasa-tul-Banat (ayollar boʻlimi)

 Madrasalar tarmogʻi 
Lalxon Bozor madrasasi Bangladeshdagi 7000 ta kichik maktablarni birgalikda nazorat qiladigan Hatazariydagi Dorul Ulum Muinul Islom va Patiyadagi Al-Jomiyah al-Islomiya bilan birgalikda uchta yirik madrasalar qatoriga kiradi. Mazkur uchta maktab yaqindan faoliyat olib boradi.

 

 

 
 
 
 

 

 
Turkum:Koordinatalar Vikimaʼlumotlarda
Turkum:Deobandiy madrasalar
Turkum:Bangladeshdagi qavmiy madrasalar
Turkum:Bangladeshdagi islomiy universitet va kollejlar
Baytush Sharaf Adarsha Komil madrasasi

Baytush Sharaf Adarsha Komil madrasasi Bangladeshdagi diniy taʼlim muassasasi va aliya madrasasidir. Madrasa 1982-yilda Shoh So‘fi Abdujabbor tomonidan tashkil etilgan. Madrasa Dhanialapara hududida, Chittagong shahridagi Double Mooring Thana hududi ostida joylashgan. Bu madrasa 2019-yilda Madrasa Taʼlim Kengashi qoshida oʻtkazilgan Daxil imtihonida boʻlim darajasi bo'yicha birinchi oʻrinni egallagan.

 Tarixi 
Baytush Sharaf madrasasi dastlab beshta ta'lim yo'nalishi bilan faoliyatini boshlangan. Keyinchalik, 1994-yilga kelib, madrasa asta-sekin Komil darajasiga ko'tarildi. Daxil va Olim darajasida fan va gumanitar fanlar bo'yicha darslar davom etmoqda. Fozil va Komil darajalari 2006-yilda Bangladeshdagi Islomiy universitetiga oliy ma'lumot olish uchun qo'shilgan. Keyin 2016-2017-yilgi sessiyada Islom arab universiteti qoshida ikkita fan bo‘yicha imtiyozli kurs joriy etildi: Qur'on va Islomshunoslik hamda Hadis.

 Infratuzilma 
Madrasa maʼmuriy faoliyat va oʻqitish uchun moʻljallangan ikkita “L” shaklidagi besh qavatli binodan iborat. Shuningdek, talabalar turar joyi uchun besh qavatli yotoqxona binosi barpo etilgan. U Hafiz Abdurahim yotoqxonasi nomi bilan tanilgan.

 Kutubxona boshqaruvi 
Madrasa o‘quv binosining ikkinchi qavatida kutubxona joylashgan. Shuningdek, madrasa kampusida “Baytush Sharaf islom tadqiqot markazi” kutubxonasi ham faoliyat olib boradi.

 Yotoqxona tizimi 
Madrasada yotoqxonalar mavjud. U Hafiz Abdurahim yotoqxonasi nomi bilan tanilgan. Unda 350 ga yaqin talaba joylashishi mumkin.

 

 Rasmiy veb-sayt
 Google xarita

Turkum:Koordinatalar Vikimaʼlumotlarda
Turkum:Bangladeshdagi aliya madrasalari
Turkum:Bangladeshdagi islomiy universitet va kollejlar